钦定古今图书集成/明伦汇编/氏族典/第415卷 > 《唐书》 > 《宰相世系表》
## 钦定古今图书集成/明伦汇编/氏族典/第415卷 > 《唐书》 > 《宰相世系表》

武氏出自姬姓。周平王少子，生而有文在手曰“武”，遂
以为氏。汉有武臣，为赵王梁邹孝侯。臣生德，德生东
武亭侯最，最生敬襄侯婴，婴生中涓、济阴侯山柎，后
以酎金，国除。山柎生陈留太守、内黄侯都，都生汝南
太守宣，字文达。宣二子：尚、浮，浮字元海，司徒左长史。
生临漳令静，字伯济。静生烈，字文照。烈生光禄勋笃，
字猗伯；笃生太常、中垒校尉悌，字周笃；悌生九江太
守、临颍侯端，端生魏侍中、南昌侯周。周三子：陔、韶、茂。
陔字元夏，晋左仆射、薛定侯。陔生太山太守、嗣薛侯
越，越生威远将军、嗣薛侯铺，铺生太子洗马嘏，嘏生
洛州长史、归义侯念，念生平北将军、五兵尚书、晋阳
公治，别封大陵县，赐田五十顷，因居之生祭酒神龟，
神龟生本州大中正、司徒、《越王》长史、袭寿阳公克己，
克己生北齐镇远将军、袭寿阳公居常，居常生后周
永昌王谘议参军俭，俭生华。